מנחם אריה קניגסהפר

הרב מנחם אריה קניגסהפר (נהגה: קניגסופר, ובלועזית: königshofer) (1908; תרס"ח - 2005; תשס"ה) היה רב בדרזדן ובהמבורג שבגרמניה ובהמשך משגיח בישיבת חפץ חיים שבכפר סבא.

ביוגרפיה
נולד בהלברשטט שבגרמניה בכ"ט באייר תרס"ח ליעקב יהודה וקרינדל (טרלובסקי).

למד בתחילה אצל הרב יחיאל יעקב וינברג בבית המדרש לרבנים בברלין, ולאחר מכן בישיבת מיר שבליטא עד שנת תרצ"ו.

בשנת תרצ"ז הוסמך לרבנות והחל לכהן כרב בדרזדן שבגרמניה. בשנת תרצ"ח עבר לכהן כרב של הקלאוס החדש  בהמבורג לאחר פטירת הרב הקודם רבי פינחס במברגר.

לאחר שניצל ממוות בליל הבדולח נמלט עם משפחתו מגרמניה לאנגליה.

אחרי המלחמה פתח תלמוד תורה בלונדון.

באזור שנת תש"כ עלה לישראל והיה מנהל רוחני בישיבת חפץ חיים כפר סבא (במשך הזמן שונה שמה של הישיבה לישיבת אור יהודה על שם האדמו"ר רבי יהודה לייב הלוי אשלג).

בישראל היה חברותא של האדמו"ר הרב ברוך שלום הלוי אשלג ולמד איתו ספרי קבלה.

כמו כן מסר שיעורים בבית הכנסת איצקוביץ בבני ברק.

נפטר בב' באייר תשס"ה 11 במאי 2005 ונקבר בהר הזיתים.

ספריו
 
 
 
עצם הווידוי, באור מורחב על כל פרטי הווידוי על פי כוונת הרמב"ם
סולו המסילה, ביאור על פרק הראשון של הספר מסילת ישרים
דובר אמת בלבבו, על ספר יושר דברי אמת לרבי משולם פייביש מזבריזא - ענייני קבלה

קישורים חיצוניים

הערות שוליים

רבנים אורתודוקסים גרמנים
משגיחים
מחברי ספרות תורנית
בוגרי ישיבת מיר (בלארוס)
יהודים הקבורים בהר הזיתים: חלקת הקדושים
בוגרי בית המדרש לרבנים בברלין
בני ברק: רבנים
ישראלים שנולדו ב-1908
ישראלים שנפטרו ב-2005